Komission asetus (ETY) N:o 2213/83, annettu 28 päivänä heinäkuuta 1983, ruokasipulien ja salaattisikurien laatuvaatimuksista



Virallinen lehti nro L 213 , 04/08/1983 s. 0013 - 0021

Espanjank. erityispainos: Luku 03 Nide 28 s. 0173

Portugalink. erityispainos: Luku 03 Nide 28 s. 0173

Suomenk. erityispainos Alue 3 Nide 16 s. 0178

Ruotsink. erityispainos Alue 3 Nide 16 s. 0178



KOMISSION ASETUS (ETY) N:o 2213/83, annettu 28 päivänä heinäkuuta 1983, ruokasipulien ja salaattisikurien laatuvaatimuksista EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (), sellaisena kuin se on viimeksi muutettuna asetuksella (ETY) N:o 1738/82 (), ja erityisesti sen 2 artiklan 3 kohdan, sekä katsoo, että asetuksen N:o 23 () liitteessä II/6 vahvistetaan ruokasipulien laatuvaatimukset; asetuksella N:o 87/64/ETY () muutetaan näitä vaatimuksia, asetuksen N:o 58 () liitteessä I/2 vahvistetaan salaattisikurien laatuvaatimukset, näiden tuotteiden tuotanto ja kauppa on kehittynyt erityisesti kulutus- ja tukkumarkkinoiden vaatimusten osalta; tämän vuoksi ruokasipulien ja salaattisikurien laatuvaatimuksia on muutettava näiden uusien vaatimusten huomioon ottamiseksi, nämä muutokset edellyttävät neuvoston asetuksessa (ETY) N:o 1194/69 () määritellyn lisälaatuluokan muuttamista; lisälaatuluokan määrittelemiseksi olisi otettava huomioon tuottajien kyseisistä tuotteista saama taloudellinen hyöty ja tarve tyydyttää kuluttajien tarpeet, laatuvaatimuksia voidaan soveltaa kaikissa kaupan pitämisen vaiheissa; tuotteiden pitkät kuljetusmatkat, tietty varastointiaika tai erilaiset käsittelyt saattavat aiheuttaa niissä niiden biologisesta kehittymisestä tai pilaantumisalttiudesta aiheutuvaa laadun heikkenemistä; tämä pilaantuminen olisi sen vuoksi otettava huomioon sovellettaessa laatuvaatimuksia lähetysvaihetta seuraavissa kaupan pitämisen vaiheissa; erityisen huolellisesti lajiteltavissa ja pakattavissa ekstraluokan tuotteissa on otettava huomioon ainoastaan tuoreuden ja nestejännityksen väheneminen, selvyyden ja oikeusvarmuuden takaamisen sekä laatuvaatimusten vaivattoman noudattamisen vuoksi näin muutetut vaatimukset olisi esitettävä yhtenä tekstinä, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Yhteisen tullitariffin alanimikkeeseen 07.01 H kuuluvien ruokasipulien ja alanimikkeeseen 07.01 D II kuuluvien salaattisikurien laatuvaatimukset ovat liitteissä I ja II, tässä järjestyksessä. Nämä vaatimukset koskevat kaikkia kaupan pitämisen vaiheita asetuksessa (ETY) N:o 1035/72 säädetyin edellytyksin. Lähetysvaihetta seuraavien vaiheiden aikana tuotteissa voi kuitenkin esiintyä vaatimusten vastaisesti: - vähäistä tuoreuden ja nestejännityksen vähenemistä, - muihin kuin ekstraluokkaan luokitelluilla tuotteilla vähäistä tuotteen biologisesta kehittymisestä ja pilaantumisalttiudesta johtuvaa laadun heikkenemistä. 2 artikla 1. Poistetaan asetuksen N:o 23 2 artiklasta ilmaisu "ruokasipuleita", asetuksen N:o 58 1 artiklasta ilmaisu "salaattisikurit" sekä asetuksen (ETY) N:o 1194/69 1 artiklasta ilmaisu "ruokasipuleita, salaattisikuria". 2. Kumotaan asetuksen N:o 23 liite II/6, asetuksen N:o 58 liite I/2 sekä asetuksen (ETY) N:o 1194/69 liitteet II ja III. 3 artikla Tämä asetus tulee voimaan 1 päivänä syyskuuta 1983. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä heinäkuuta 1983. Komission puolesta Poul DALSAGER Komission jäsen () EYVL N:o L 118, 20.5.1972, s. 1 () EYVL N:o L 190, 1.7.1982, s. 7 () EYVL N:o 30, 20.4.1962, s. 965/62 () EYVL N:o 116, 21.7.1964, s. 1850/64 () EYVL N:o 56, 7.7.1962, s. 1607/62 () EYVL N:o L 157, 28.6.1969, s. 1 LIITE I RUOKASIPULIEN LAATUVAATIMUKSET I. TUOTTEEN MÄÄRITELMÄ Nämä vaatimukset koskevat lajin Allium cepa L. lajikkeiden ruokasipuleita, jotka on tarkoitettu myytäviksi kuluttajalle sellaisenaan, lukuun ottamatta vihreitä sipuleita, joissa on kokonaiset lehdet, ja teolliseen jalostukseen tarkoitettuja sipuleita. II. LAATUA KOSKEVAT MÄÄRÄYKSET Laatuvaatimusten tarkoituksena on määritellä kauppakunnostettujen ja pakattujen sipulien laatu. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat sipulien on oltava kaikissa luokissa: - eheitä; pintahalkeamia ja ulkokuoren osittaista puuttumista ei kuitenkaan pidetä vikoina, jollei malto ole näkyvissä, - terveitä; tuotteita, joissa on mätää, tai kulutukseen kelpaamattomiksi muuten pilaantuneita tuotteita ei sallita, - puhtaita, miltei vailla näkyviä vieraita aineita, - vailla pakkasvaurioita, - riittävän kuivia aiottua käyttötarkoitusta varten (varastoitaviksi tarkoitettujen sipulien vähintään kahden uloimman kuoren ja kaulan on oltava täysin kuivia), - vailla epätavallista pintakosteutta, - vailla vierasta hajua ja/tai makua. Varren on lisäksi oltava kiertämällä tai siististi leikkaamalla katkaistu ja enintään 4 cm:n pituinen (letitettäviä sipuleita lukuun ottamatta). Sipulien on: - kestettävä kuljetus ja käsittely ja - saavuttava tyydyttävässä kunnossa määräpaikkaan. B. Luokitus Sipulit luokitellaan kolmeen jäljempänä määriteltävään luokkaan. i) I luokka Tähän luokkaan luokiteltujen sipulien on oltava hyvälaatuisia. Niiden on oltava muodoltaan ja väriltään lajikkeelle tyypillisiä. Sipulien on oltava: - kiinteitä ja tiiviitä, - ilman ituja, - vailla onttoa ja jäykkää vartta, - vailla tavallisuudesta poikkeavan kasvun aiheuttamia paisumia, - lähes vailla juuritupsua (ennen täydellistä kypsymistä korjatuilla sipuleilla juuret kuitenkin sallitaan). Vähäiset virheet, jotka eivät millään tavoin haittaa sisintä, ohutta, maltoa suojaavaa kuorta, sallitaan. ii) II luokka Tähän luokkaan kuuluvat sipulit, joita ei voida luokitella I luokkaan mutta jotka vastaavat edellä määriteltyjä vähimmäisvaatimuksia. Niiden on oltava riittävän kiinteitä, ja jos ne säilyttävät tärkeimmät laatu- ja tarjoamisominaisuutensa, niissä saa olla seuraavanlaisia virheitä: - muoto ja väri eivät ole lajikkeelle tyypillisiä, - alkavaa itämistä (10 %:n rajoissa määrästä tai painosta sipuleita tiettyä myyntiyksikköä kohti), - hankaumia, - lieviä tuholaisten tai kasvitautien aiheuttamia jälkiä, - pieniä arpeutuneita halkeamia, - vähäisiä arpeutuneita pintavaurioita, jotka eivät huononna säilyvyyttä. Niissä saa olla juuritupsu. Virheet, jotka eivät millään tavoin haittaa sisintä, ohutta, maltoa suojaavaa kuorta, sallitaan. iii) III luokka() Tähän luokkaan kuuluvat sipulit, joita ei voida luokitella ylempiin luokkiin, mutta jotka vastaavat II luokalle määrättyjä vaatimuksia. Niissä voi kuitenkin olla: - vähäisiä määriä multaa, - alkavaa itämistä (enintään 20 % määrästä tai painosta sipuleita tiettyä myyntiyksikköä kohti), - pintavikoja, jotka eivät huononna tuotteen säilyvyyttä. III. KOKOLAJITTELUA KOSKEVAT MÄÄRÄYKSET Koko määritetään poikkileikkauksen suurimman halkaisijan mukaan. Samassa pakkauksessa olevan pienimmän ja suurimman sipulin halkaisijan välinen ero saa olla enintään: - 5 mm, kun pienimmän sipulin halkaisija on vähintään 10 mm mutta pienempi kuin 20 mm; kuitenkin sipuleilla, joiden halkaisija on vähintään 15 mm mutta pienempi kuin 25 mm, ero voi olla 10 mm, - 15 mm, kun pienimmän sipulin halkaisija on vähintään 20 mm mutta pienempi kuin 40 mm, - 20 mm, kun pienimmän sipulin halkaisija on vähintään 40 mm mutta pienempi kuin 70 mm, - 30 mm, kun pienimmän sipulin halkaisija on vähintään 70 mm. Vähimmäishalkaisijan on oltava 10 mm. Samassa pakkauksessa olevilla III luokkaan luokitelluilla sipuleilla enimmäispoikkeama saa olla 30 mm. IV. SALLITTUJA POIKKEAMIA KOSKEVAT MÄÄRÄYKSET Kussakin pakkauksessa sallitaan laatu- ja kokopoikkeamat tuotteissa, jotka eivät täytä määrätyn luokan vaatimuksia. A. Sallitut laatupoikkeamat i) I luokka 10 % määrästä tai painosta sipuleita, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) II ja III luokka 10 % määrästä tai painosta sipuleita, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta tuotteita, joissa on mätää, tai kulutukseen muuten kelpaamattomiksi pilaantuneita tuotteita. B. Sallitut kokopoikkeamat Kaikissa luokissa: 10 % määrästä tai painosta sipuleita, jotka eivät vastaa määritettyä kokoa mutta joiden halkaisija on tätä enintään 20 % pienempi tai suurempi. V. KAUPPAKUNNOSTUS A. Tasalaatuisuus Kunkin pakkauksen sisällön on oltava tasalaatuinen, ja kukin pakkaus saa sisältää ainoastaan samaa alkuperää, lajiketta, laatua ja kokoa olevia sipuleita. Sipulien, jotka on luokiteltu III luokkaan, on oltava tasalaatuisia ainoastaan alkuperältään ja tyypiltään. Pakkauksesta näkyvän sisällön osan on edustettava koko sisältöä. B. Kauppakunnostus Sipulit voidaan tarjota myytäviksi: - kerroksittain pakkaukseen asetettuina, - irtotavarana pakkauksessa, - letteinä (leteissä on oltava vähintään 16 sipulia, joiden varsi on täysin kuivunut). C. Pakkaaminen Sipulit on pakattava siten, että ne tulevat sopivalla tavalla suojatuiksi. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteiden ulkoista eikä sisäistä pilaantumista. Kaupallisilla tiedoilla varustettujen materiaalien, erityisesti papereiden tai leimojen, käyttö sallitaan, jos painatuksessa on käytetty myrkytöntä mustetta tai etiketin kiinnittämisessä myrkytöntä liimaa. Pakkauksissa ei saa olla mitään vieraita aineita. VI. MERKITSEMISTÄ KOSKEVAT MÄÄRÄYKSET Kunkin pakkauksen samalla sivulla on oltava selvin, pysyvin ja pakkauksen ulkopuolelle näkyvin kirjaimin seuraavat merkinnät: A. Tunnistusmerkinnät >TAULUKON PAIKKA> B. Tuote "Sipuleita", jos sisältö ei ole näkyvissä. C. Tuotteen alkuperä Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot - Luokka, - kokoluokka vähimmäis- ja enimmäishalkaisijoin ilmaistuna, - paino. E. Virallinen tarkastusmerkintä (vapaaehtoinen) () Lisäluokka asetuksen (ETY) N:o 1035/72 2 artiklan 1 kohdassa tarkoitetulla tavalla. Tämän laatuluokan tai joidenkin sen täsmennysten soveltaminen edellyttää saman asetuksen 4 artiklan 1 kohdan perusteella tehtävää päätöstä. LIITE II SALAATTISIKURIEN LAATUVAATIMUKSET I. TUOTTEEN MÄÄRITELMÄ Nämä vaatimukset koskevat salaattisikureja, jotka on saatu hyötämällä lajin Cichorium intybus L. var. foliosum Hegi salaattisikurin lajikkeiden juuria, ja jotka on tarkoitettu myytäviksi kuluttajille tuoreina, lukuun ottamatta teolliseen jalostukseen tarkoitettuja tuotteita. II. LAATUA KOSKEVAT MÄÄRÄYKSET Vaatimusten tarkoituksena on määritellä kauppakunnostettujen ja pakattujen salaattisikurien laatu. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat salaattisikurien on kaikissa luokissa oltava: - eheitä, - terveitä; tuotteita, joissa on mätää, tai kulutukseen muuten kelpaamattomiksi pilaantuneita tuotteita ei sallita, - vailla punertavia värivirheitä, auringon paahteen jälkiä tai pintavikoja, - vailla jyrsijöiden tai kasvitautien aiheuttamia jälkiä, - vailla hyönteisten tai muiden tuholaisten aiheuttamia vaurioita, - vailla esiintyöntyvää kukkavartta, jonka pituus on enemmän kuin kolme neljännestä lehtiruusukkeen pituudesta, - puhtaita, erityisesti kaikki likaantuneet lehdet poistettuina, ja käytännössä vailla näkyviä vieraita aineita, - kirkkaita, eli väriltään valkoisesta kellertävän valkoiseen, - suoraan ja siististi tyvestä leikattuja tai katkaistuja, - tuoreen näköisiä, - vailla epätavallista pintakosteutta, - vailla vierasta hajua ja/tai makua. Salaattisikurien kehitysasteen ja kunnon on oltava sellainen, että ne - kestävät kuljetuksen ja käsittelyn sekä - saapuvat tyydyttävässä kunnossa määräpaikkaan. B. Luokitus Salaattisikurit luokitellaan neljään jäljempänä määriteltävään luokkaan. i) Ekstraluokka Tähän luokkaan luokiteltujen salaattisikurien on oltava erittäin hyvälaatuisia. Niiden on oltava erityisesti: - muodoltaan säännöllisiä, - kiinteitä, - kiinteästi supussa, eli lehtisupun kärjen on oltava terävä ja hyvin sulkeutunut, - ulommaisten lehtien on oltava vähintään kolme neljäsosaa salaattisikurin pituudesta, - salaattisikurit eivät saa olla vihertyneitä eivätkä lasimaisia. ii) I luokka Tähän luokkaan luokiteltujen salaattisikurien on oltava hyvälaatuisia. Niiden on erityisesti oltava: - riittävän kiinteitä, - ulommaisten lehtien on ulotuttava vähintään puoleen väliin sikurisalaattia, - salaattisikurit eivät saa olla vihertyneitä eivätkä lasimaisia. Ne voivat olla muodoltaan vähemmän säännöllisiä ja lehtisupun kärki voi olla vähemmän yhteenpuristunut ja supussa kuin ekstraluokassa, mutta avautuman halkaisija ei kuitenkaan saa olla suurempi kuin viidesosa salaattisikurin enimmäishalkaisijasta. iii) II luokka Tähän luokkaan kuuluvat salaattisikurit, joita ei voida luokitella ylempiin luokkiin, mutta jotka vastaavat edellä määriteltyjä vähimmäisvaatimuksia. Niissä saa kuitenkin olla seuraavanlaisia virheitä: - hieman epäsäännöllinen muoto, - lehdenkärkien vähäistä vihertymistä, - lehdenkärjet hieman avoinna (avautuman halkaisija ei saa olla salaattisikurin enimmäishalkaisijan kolmannesta suurempi). iv) III luokka () Tähän luokkaan kuuluvat salaattisikurit, joita ei voida luokitella ylempiin luokkiin mutta jotka vastaavat II luokalle määrättyjä vaatimuksia. Niissä saa kuitenkin olla seuraavanlaisia virheitä: - epäsäännöllinen muoto, - lehdenkärkien vihertymistä, - satunnaista vähäistä punertumaa uloimmissa lehdissä. III. KOKOLAJITTELUA KOSKEVAT MÄÄRÄYKSET Koko määritetään toisaalta pitkittäisleikkauksen suurimman kohtisuoran halkaisijan ja toisaalta pituuden perusteella. Kokoluokat vahvistetaan kullekin luokalle seuraavasti: >TAULUKON PAIKKA> Samassa pakkauksessa: i) salaattisikurien pituusero saa olla enintään 5 cm ekstraluokassa, 8 cm I luokassa ja 10 cm II ja III luokassa; ii) salaattisikurien halkaisijoiden ero saa olla enintään 2,5 cm ekstraluokassa, 4 cm I luokassa ja 5 cm II luokassa. Mitään rajaa ei ole vahvistettu III luokkaan luokitelluille salaattisikureille. IV. SALLITTUJA POIKKEAMIA KOSKEVAT MÄÄRÄYKSET Kussakin pakkauksessa sallitaan laatu- ja kokopoikkeamat tuotteissa, jotka eivät täytä määrätyn luokan vaatimuksia. A. Sallitut laatupoikkeamat i) Ekstraluokka 5 % määrästä tai painosta salaattisikureita, jotka eivät vastaa tämän luokan vaatimuksia mutta jotka täyttävät I luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) I luokka 10 % määrästä tai painosta salaattisikureita, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. iii) II luokka 10 % määrästä tai painosta salaattisikureita, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta tuotteita, joissa on mätää, tai kulutukseen muuten kelpaamattomiksi pilaantuneita tuotteita. iv) III luokka 15 % määrästä tai painosta salaattisikureita, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta tuotteita, joissa on mätää, tai kulutukseen muuten kelpaamattomiksi pilaantuneita tuotteita. B. Sallitut kokopoikkeamat Kaikissa luokissa: 10 % määrästä tai painosta salaattisikureita, joiden koko poikkeaa pituuden tai halkaisijan osalta enintään 1 cm III luvun kokolajittelussa määritetyistä mitoista. Vähimmäishalkaisijasta ei kuitenkaan sallita poikkeamia. V. PAKKAAMISTA JA KAUPPAKUNNOSTUSTA KOSKEVAT MÄÄRÄYKSET A. Tasalaatuisuus Kunkin pakkauksen sisällön on oltava tasalaatuista, ja kukin pakkaus saa sisältää ainoastaan samaa alkuperää, lajiketta, laatua ja kokoa olevia salaattisikureita. Salaattisikurien, jotka on luokiteltu III luokkaan, on oltava ainoastaan alkuperältään ja kooltaan tasalaatuisia. Pakkauksesta näkyvän sisällön osan on edustettava koko sisältöä. B. Kauppakunnostus Ekstra-, I ja II luokkaan luokitellut salaattisikurit on tarjottava myyntiin: - joko kerroksittain tasaisiin riveihin aseteltuina - tai pienpakkauksissa. Salaattisikurit, jotka on luokiteltu III luokkaan, on tarjottava myyntiin vähintään 7 kg:n painoisessa pakkauksessa. C. Pakkaaminen Salaattisikurit on pakattava siten, että ne tulevat suojatuiksi sopivalla tavalla. Jos ne tarjotaan myyntiin puulaatikoissa, ne on erotettava jollakin suojaavalla materiaalilla laatikon kaikista seinistä. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteiden ulkoista eikä sisäistä pilaantumista. Kaupallisilla tiedoilla varustettujen materiaalien, erityisesti papereiden tai leimojen, käyttö sallitaan, jos painatuksessa on käytetty myrkytöntä mustetta tai etiketin kiinnittämisessä myrkytöntä liimaa. Pakkauksissa ei saa olla mitään vieraita aineita. VI. MERKITSEMISTÄ KOSKEVAT MÄÄRÄYKSET Kunkin pakkauksen samalla sivulla on oltava selvin, pysyvin ja pakkauksen ulkopuolelle näkyvin kirjaimin seuraavat merkinnät: A. Tunnistusmerkinnät >TAULUKON PAIKKA> B. Tuote "Witloof-sikureita" tai "salaattisikureita" tai "witloof-endiivejä", jos sisältö ei ole näkyvissä. C. Tuotteen alkuperä Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot - Luokka, - II ja III luokkaan luokitelluista salaattisikureista ainoastaan 6 ja 12 cm:n välillä olevat enimmäis- ja vähimmäispituudet. E. Virallinen tarkastusmerkintä (vapaaehtoinen) () Lisäluokka asetuksen (ETY) N:o 1035/72 2 artiklan 1 kohdan mukaisesti. Tämän laatuluokan tai joidenkin sen täsmennysten soveltaminen edellyttää saman asetuksen 4 artiklan 1 kohdan perusteella tehtävää päätöstä .